CELEX: 42017X1446
Language: lv
Date: 2017-08-10 00:00:00
Title: Apvienoto Nāciju Organizācijas Eiropas Ekonomikas komisijas (ANO EEK) Noteikumi Nr. 103 – Vienoti noteikumi par mehānisko transportlīdzekļu piesārņojuma kontroles aizstājējiekārtu apstiprināšanu [2017/1446]

10.8.2017   
               
               
                  LV
               
               
                  Eiropas Savienības Oficiālais Vēstnesis
               
               
                  L 207/30
               
            Saskaņā ar starptautisko publisko tiesību normām juridisks spēks ir tikai ANO EEK dokumentu oriģināliem. Šo noteikumu statuss un spēkā stāšanās datums jāpārbauda ANO EEK statusa dokumenta TRANS/WP.29/343 jaunākajā redakcijā, kas pieejama tīmekļa vietnē
      http://www.unece.org/trans/main/wp29/wp29wgs/wp29gen/wp29fdocstts.html
      Apvienoto Nāciju Organizācijas Eiropas Ekonomikas komisijas (ANO EEK) Noteikumi Nr. 103 – Vienoti noteikumi par mehānisko transportlīdzekļu piesārņojuma kontroles aizstājējiekārtu apstiprināšanu [2017/1446]
      Ar visiem grozījumiem līdz:
      noteikumu sākotnējās redakcijas 4. papildinājumam, kas stājas spēkā 2014. gada 10. jūnijā
      SATURA RĀDĪTĀJS
      NOTEIKUMI
      
               
                  1.
               
               
                  Darbības joma
               
            
               
                  2.
               
               
                  Definīcijas
               
            
               
                  3.
               
               
                  Apstiprinājuma pieteikums
               
            
               
                  4.
               
               
                  Apstiprinājums
               
            
               
                  5.
               
               
                  Prasības
               
            
               
                  6.
               
               
                  Piesārņojuma kontroles aizstājējiekārtas tipa modifikācija un apstiprinājuma paplašināšana
               
            
               
                  7.
               
               
                  Ražošanas atbilstība
               
            
               
                  8.
               
               
                  Sankcijas par ražošanas neatbilstību
               
            
               
                  9.
               
               
                  Pilnīga ražošanas izbeigšana
               
            
               
                  10.
               
               
                  Par apstiprinājuma testu veikšanu atbildīgo tehnisko dienestu, kā arī tipa apstiprinātāju iestāžu nosaukumi un adreses
               
            
               
                  11.
               
               
                  Dokumentācija
                  Papildinājums. Informācijas dokuments Nr. … par piesārņojuma kontroles aizstājējiekārtu tipa apstiprinājumu
               
            PIELIKUMI
      
               
                  1.
               
               
                  Paziņojums par piesārņojuma kontroles aizstājējiekārtas apstiprinājuma piešķiršanu, paplašināšanu, atteikšanu, anulēšanu vai ražošanas pilnīgu izbeigšanu saskaņā ar Noteikumiem Nr. 103
               
            
               
                  2.
               
               
                  Apstiprinājuma marķējuma izkārtojuma piemēri
               
            1.   DARBĪBAS JOMA
      Šie noteikumi attiecas uz tipa apstiprinājumu piesārņojuma kontroles iekārtai kā atsevišķai tehniskai vienībai, kuru kā aizstājējiekārtu paredzēts uzstādīt viena vai vairāku tipu mehāniskajos transportlīdzekļos, kas pieder kategorijām, kuras ir ar Noteikumiem Nr. 83 saistīto versiju darbības jomā.
      Šajos noteikumos katalītiskos neitralizatorus un cietdaļiņu filtrus uzskata par piesārņojuma kontroles iekārtām.
      2.   DEFINĪCIJAS
      Šajos noteikumos izmanto turpmāk izklāstītās definīcijas.
      
                  2.1.
               
               
                  “Piesārņojuma kontroles oriģinālā iekārta” ir piesārņojuma kontroles iekārta vai šādu iekārtu komplekts, uz kuru attiecas transportlīdzeklim piešķirtais tipa apstiprinājums un kura tips minēts ar Noteikumu Nr. 83 2. pielikumu saistītajos dokumentos (1).
               
            
                  2.2.
               
               
                  “Piesārņojuma kontroles aizstājējiekārta” ir piesārņojuma kontroles iekārta vai šādu iekārtu komplekts, attiecībā uz kuru var iegūt apstiprinājumu saskaņā ar šiem noteikumiem, izņemot iekārtas, kas definētas 2.1. punktā.
               
            
                  2.3.
               
               
                  “Piesārņojuma kontroles oriģinālā aizstājējiekārta” ir piesārņojuma kontroles iekārta vai šādu iekārtu komplekts, kuru tips ir norādīts ar Noteikumu Nr. 83 2. pielikumu saistītajos dokumentos (1), bet kuras tirgū kā atsevišķas tehniskas vienības piedāvā transportlīdzekļa tipa apstiprinājuma turētājs.
               
            
                  2.4.
               
               
                  “Piesārņojuma kontroles iekārtas tips” ir katalītiski neitralizatori un cietdaļiņu filtri, kas neatšķiras pēc tādiem būtiskiem aspektiem kā:
                  
                              a)
                           
                           
                              substrātu skaits, struktūra un materiāls;
                           
                        
                              b)
                           
                           
                              katra substrāta darbības tips;
                           
                        
                              c)
                           
                           
                              tilpums, priekšdaļas laukuma un substrāta garuma attiecība;
                           
                        
                              d)
                           
                           
                              katalītiskā materiāla saturs;
                           
                        
                              e)
                           
                           
                              katalītiskā materiāla attiecība;
                           
                        
                              f)
                           
                           
                              šūnas blīvums;
                           
                        
                              g)
                           
                           
                              izmēri un forma;
                           
                        
                              h)
                           
                           
                              termiskā aizsardzība.
                           
                        
            
                  2.5.
               
               
                  “Transportlīdzekļa tips”
                  Skatīt Noteikumu Nr. 83 2.1. punktu.
               
            
                  2.6.
               
               
                  “Piesārņojuma kontroles aizstājējiekārtas apstiprinājums” ir tādas piesārņojuma kontroles iekārtas apstiprinājums, ko paredzēts kā rezerves daļu uzstādīt vienam vai vairākiem konkrētiem transportlīdzekļa tipiem saistībā ar piesārņojošo vielu emisiju, trokšņa līmeņa un ietekmes uz transportlīdzekļa darbību un attiecīgā gadījumā uz iebūvēto diagnostikas sistēmu (OBD) ierobežošanu.
               
            
                  2.7.
               
               
                  “Nolietota piesārņojuma kontroles aizstājējiekārtas” ir piesārņojuma kontroles iekārta, kas ir novecojusi vai mākslīgi nolietota līdz tādai pakāpei, ka tā atbilst prasībām, kas noteiktas Noteikumu Nr. 83 11. pielikuma 1. papildinājuma 1. punktā.
               
            
                  2.8.
               
               
                  “Periodiski reģenerējoša sistēma” ir katalītiski neitralizatori, cietdaļiņu filtri vai citas piesārņojuma kontroles iekārtas, kam nepieciešams periodisks reģenerācijas process pēc mazāk kā 4 000 km normālas transportlīdzekļa darbības.
               
            3.   APSTIPRINĀJUMA PIETEIKUMS
      3.1.   Piesārņojuma kontroles aizstājējiekārtas tipa apstiprinājuma pieteikumu iesniedz ražotājs vai tā pilnvarotais pārstāvis.
      3.2.   Katra piesārņojuma kontroles aizstājējiekārtas tipa apstiprinājuma pieteikumam pievieno turpmāk minētos dokumentus trīs eksemplāros.
      3.2.1.   Piesārņojuma kontroles aizstājējiekārtas rasējumi, detalizēti norādot šo noteikumu 2.3. punktā minētos raksturlielumus.
      3.2.2.   Tā transportlīdzekļa tipa vai tipu apraksts, kam piesārņojuma kontroles aizstājējiekārta ir paredzēta. Norāda numurus un/vai simbolus, kas raksturo motora vai transportlīdzekļa tipu(-us).
      3.2.3.   Apraksts un rasējumi, kas norāda piesārņojuma kontroles aizstājējiekārtas novietojumu attiecībā pret motora izplūdes kolektoru(-iem).
      3.2.4.   Rasējumi, kuros norādīts paredzētais apstiprinājuma marķējuma novietojums.
      3.2.5.   Norāde, vai piesārņojuma kontroles aizstājējiekārta ir savietojama ar OBD prasībām.
      3.2.6.   Informācijas dokumenta paraugs ir dots papildinājumā.
      3.3.   Apstiprinājuma pieteikuma iesniedzējs par apstiprinājumu testu veikšanu atbildīgajam tehniskajam dienestam iesniedz:
      
                  3.3.1.
               
               
                  tāda tipa transportlīdzekli(-ļus), kas apstiprināts(-i) saskaņā ar Noteikumiem Nr. 83 un aprīkots(-i) ar jaunu piesārņojuma kontroles oriģinālo iekārtu. Šo (šos) transportlīdzekli(-ļus) izraugās pieteikuma iesniedzējs, saskaņojot to ar tehnisko dienestu. Tas (tie) atbilst Noteikumu Nr. 83 4. pielikuma 3.1. punktam vai 4.a pielikuma 3.2. punktam, ņemot vērā to punktu, kas bija spēkā transportlīdzekļa apstiprināšanas laikā.
                  Testa transportlīdzeklim(-ļiem) nedrīkst būt emisijas kontroles sistēmas defektu; visas oriģinālās ar emisiju saistītās daļas, kas ir pārmērīgi nolietojušās vai darbojas nepareizi, salabo vai aizstāj. Pirms emisijas testēšanas transportlīdzekli(-ļus) noregulē un iestata atbilstoši ražotāja specifikācijām.
               
            
                  3.3.2.
               
               
                  vienu piesārņojuma kontroles aizstājējiekārtas tipa paraugu. Šo paraugu skaidri un neizdzēšami marķē ar pieteikuma iesniedzēja tirdzniecības nosaukumu vai preču zīmi un komercapzīmējumu.
               
            
                  3.3.3.
               
               
                  piesārņojuma kontroles aizstājējiekārtas tipa papildparaugu gadījumā, ja piesārņojuma kontroles aizstājējiekārtu paredzēts uzstādīt transportlīdzeklim, kas aprīkots ar OBD sistēmu. Paraugu skaidri un neizdzēšami marķē ar pieteikuma iesniedzēja tirdzniecības nosaukumu vai preču zīmi un komercapzīmējumu. Tam jābūt nolietotam, kā noteikts 2.7. punktā.
               
            4.   APSTIPRINĀJUMS
      4.1.   Ja atbilstoši šiem noteikumiem apstiprināšanai iesniegtā piesārņojuma kontroles aizstājējiekārta atbilst 5. punkta prasībām, šim piesārņojuma kontroles aizstājējiekārtas tipam piešķir apstiprinājumu.
      4.2.   Piesārņojuma kontroles oriģinālā aizstājējiekārtas, kuras ir norādīta Noteikumu Nr. 83 2. pielikumā (2) un kuras paredzēts uzstādīt transportlīdzeklim, uz kuru attiecas atbilstīgais tipa apstiprinājuma dokuments, nav jāapstiprina atbilstoši šiem noteikumiem ar nosacījumu, ka tās atbilst 4.2.1. un 4.2.2. punkta prasībām.
      4.2.1.   Marķējums
      Uz piesārņojuma kontroles oriģinālajām aizstājējiekārtām ir vismaz šādas identifikācijas zīmes:
      4.2.1.1.   transportlīdzekļa ražotāja nosaukums vai preču zīme;
      4.2.1.2.   piesārņojuma kontroles oriģinālās aizstājējiekārtas marka un daļas identifikācijas numurs, kā norādīts 4.2.3. punktā minētajā informācijā.
      4.2.2.   Dokumentācija
      Piesārņojuma kontroles oriģinālajām aizstājējiekārtām pievieno šādu informāciju:
      4.2.2.1.   transportlīdzekļa ražotāja nosaukums vai preču zīme;
      4.2.2.2.   piesārņojuma kontroles oriģinālās aizstājējiekārtas marka un daļas identifikācijas numurs, kā norādīts 4.2.3. punktā minētajā informācijā;
      4.2.2.3.   transportlīdzekļi, kuriem piesārņojuma kontroles oriģinālā aizstājējiekārta ir saņēmusi tipa apstiprinājumu saskaņā ar Noteikumu Nr. 83 2. pielikumu (3), attiecīgā gadījumā iekļaujot marķējumu, kas norāda, vai piesārņojuma kontroles oriģinālā aizstājējiekārta ir piemērota uzstādīšanai transportlīdzeklī, kurš aprīkots ar iebūvēto diagnostikas (OBD) sistēmu;
      4.2.2.4.   vajadzības gadījumā uzstādīšanas instrukcijas;
      4.2.2.5.   minēto informāciju sniedz vienā no šādiem veidiem:
      
                  a)
               
               
                  kā rakstisku instrukciju, ko pievieno piesārņojuma kontroles oriģinālai aizstājējiekārtai; vai
               
            
                  b)
               
               
                  uz iepakojuma, kurā piesārņojuma kontroles oriģinālo aizstājējiekārtu pārdod; vai
               
            
                  c)
               
               
                  citā piemērotā veidā.
               
            Jebkurā gadījumā informācijai jābūt pieejamai preču katalogā, ko transportlīdzekļa ražotājs izplata pārdošanas punktiem.
      4.2.3.   Transportlīdzekļa ražotājs tehniskajam dienestam un/vai apstiprinātājai iestādei iesniedz to vajadzīgo informāciju elektroniskā formātā, kas veido saikni starp būtiskajiem daļu numuriem un tipa apstiprinājuma dokumentāciju.
      Šajā informācijā iekļauj šādas ziņas:
      
                  a)
               
               
                  transportlīdzekļa marka(-as) un tips(-i);
               
            
                  b)
               
               
                  piesārņojuma kontroles oriģinālās aizstājējiekārtas marka(-as) un tips(-i);
               
            
                  c)
               
               
                  piesārņojuma kontroles oriģinālās aizstājējiekārtas daļas(-u) numurs(-i);
               
            
                  d)
               
               
                  atbilstīgā transportlīdzekļa tipa(-u) apstiprinājuma numurs.
               
            4.3.   Katram apstiprinātajam piesārņojuma kontroles aizstājējiekārtas tipam piešķir apstiprinājuma numuru. Tā pirmie divi cipari (00 šiem noteikumiem šajā redakcijā) norāda grozījumu sēriju, ietverot jaunākos būtiskos tehniskos grozījumus, kas šajos noteikumos izdarīti apstiprinājuma izdošanas laikā. Viena un tā pati Līgumslēdzēja puse nepiešķir tādu pašu apstiprinājuma numuru citam piesārņojuma kontroles aizstājējiekārtas tipam. Viens un tas pats tipa apstiprinājuma numurs var ietvert šādas piesārņojuma kontroles aizstājējiekārtas tipa izmantošanu vairākos transportlīdzekļu tipos.
      4.4.   Ja tipa apstiprinājuma pieteikuma iesniedzējs var tipa apstiprinātājai iestādei vai tehniskajam dienestam pierādīt, ka piesārņojuma kontroles aizstājējiekārta atbilst tipam, kas norādīts Noteikumu Nr. 83 05. sērijas grozījumu vai vēlākas sērijas grozījumu 2. pielikumā, tipa apstiprinājuma sertifikāta piešķiršana nav atkarīga no verifikācijas par 5. punkta prasību izpildi.
      4.5.   Paziņojumu par piesārņojuma kontroles aizstājējiekārtas tipa apstiprinājuma piešķiršanu, paplašināšanu vai atteikšanu saskaņā ar šiem noteikumiem Nolīguma Līgumslēdzējām pusēm, kuras piemēro šos noteikumus, dara zināmu ar veidlapu, kas atbilst paraugam šo noteikumu 1. pielikumā.
      4.6.   Piesārņojuma kontroles aizstājējiekārtas, kas atbilst piesārņojuma kontroles aizstājējiekārtas tipam, kurš apstiprināts saskaņā ar šiem noteikumiem, skaidri redzamā un apstiprinājuma veidlapā norādītā vietā piestiprina starptautisku apstiprinājuma marķējumu, ko veido:
      
                  4.6.1.
               
               
                  aplis, kurā ir burts “E”, kam seko tās valsts pazīšanas numurs, kura piešķīrusi apstiprinājumu (4);
               
            
                  4.6.2.
               
               
                  šo noteikumu numurs, kam seko burts “R”, domuzīme un apstiprinājuma numurs blakus 4.6.1. punktā aprakstītajam aplim.
               
            4.7.   Ja piesārņojuma kontroles aizstājējiekārta atbilst piesārņojuma kontroles aizstājējiekārtas tipam, kas apstiprināts saskaņā ar vienu vai vairākiem citiem noteikumiem, kuri pievienoti Nolīgumam, tad valstī, kura ir piešķīrusi apstiprinājumu saskaņā ar šiem noteikumiem, nav jāatkārto 4.6.1. punktā paredzētais simbols; šādā gadījumā noteikumu un apstiprinājuma numurus un visu to noteikumu papildu simbolus, saskaņā ar kuriem piešķirts apstiprinājums valstī, kas piešķīrusi apstiprinājumu saskaņā ar šiem noteikumiem, norāda vertikālās slejās pa labi no 4.6.1. punktā aprakstītā simbola.
      4.8.   Ja piesārņojuma kontroles aizstājējiekārta ir uzstādīta zem transportlīdzekļa, apstiprinājuma marķējumam jābūt skaidri salasāmam un neizdzēšamam.
      4.9.   Šo noteikumu 2. pielikumā sniegti apstiprinājuma marķējumu izkārtojuma piemēri.
      5.   PRASĪBAS
      5.1.   Vispārīgās prasības
      5.1.1.   Piesārņojuma kontroles aizstājējiekārtu konstruē un izgatavo, un tā ir uzstādāma tā, lai transportlīdzeklis atbilstu to noteikumu prasībām, kurām tas atbilda sākotnēji, un tā, lai efektīvi ierobežotu piesārņojošo vielu emisijas transportlīdzekļa parastajā kalpošanas laikā normālos ekspluatācijas apstākļos.
      5.1.2.   Piesārņojuma kontroles aizstājējiekārtu uzstāda tieši tādā novietojumā, kādā atradās piesārņojuma kontroles oriģinālā iekārta, un attiecīgā gadījumā nemaina skābekļa zondes un citu sensoru novietojumu.
      5.1.3.   Ja piesārņojuma kontroles oriģinālajā iekārtā ietilpst termoaizsardzības ierīces, piesārņojuma kontroles aizstājējiekārtu aprīko ar līdzvērtīgām aizsargierīcēm.
      5.1.4.   Piesārņojuma kontroles aizstājējiekārta ir ilgizturīga; tā ir konstruēta, izgatavota un uzstādāma tā, lai nodrošinātu pienācīgu pretestību korozijai un oksidācijai, ņemot vērā transportlīdzekļa ekspluatācijas apstākļus.
      5.2.   Prasības attiecībā uz emisijām
      Šo noteikumu 3.3.1. punktā norādītajam(-iem) transportlīdzeklim(-ļiem), kas aprīkots(-i) ar piesārņojuma kontroles aizstājējiekārtu, kurai pieprasīts tipa apstiprinājums, veic I tipa testu saskaņā ar Noteikumu Nr. 83 attiecīgajos pielikumos izklāstītajiem nosacījumiem, lai salīdzinātu tā darbības rādītājus ar piesārņojuma kontroles oriģinālo iekārtu saskaņā ar turpmāk izklāstīto procedūru.
      5.2.1.   Salīdzinājuma bāzes noteikšana
      Transportlīdzekli(-ļus) aprīko ar jaunu piesārņojuma kontroles oriģinālo iekārtu (sk. 3.3.1. punktu), ko iestrādā ar 12 ārpuspilsētas cikliem (I tipa testa 2. daļa). Pēc šīs priekšsagatavošanas transportlīdzekli glabā telpā, kur temperatūra tiek uzturēta relatīvi konstanta starp 293 un 303 K (20 un 30 °C). Šo sagatavošanu veic vismaz sešas stundas, un tā turpinās, līdz motora eļļas un dzeses šķidruma, ja tāds ir, temperatūra ir ± 2 K robežās no telpas temperatūras. Secīgi veic trīs atgāzu I tipa testus.
      5.2.2.   Atgāzu tests ar piesārņojuma kontroles aizstājējiekārtu
      Testa transportlīdzekļa(-u) piesārņojuma kontroles oriģinālo iekārtu aizstāj ar piesārņojuma kontroles aizstājējiekārtu (sk. 3.3.2. punktu), kas iestrādāta 12 ārpuspilsētas ciklos (I tipa testa 2. daļa). Pēc šīs priekšsagatavošanas transportlīdzekli glabā telpā, kur temperatūra tiek uzturēta relatīvi konstanta starp 293 un 303 K (20 un 30 °C). Šo sagatavošanu veic vismaz sešas stundas, un tā turpinās, līdz motora eļļas un dzeses šķidruma, ja tāds ir, temperatūra ir ± 2 K robežās no telpas temperatūras. Secīgi veic trīs atgāzu I tipa testus.
      5.2.3.   Novērtējums par piesārņojošo vielu emisijām no transportlīdzekļiem, kas aprīkoti ar piesārņojuma kontroles aizstājējiekārtām.
      Testa transportlīdzeklis(-i) ar piesārņojuma kontroles oriģinālo iekārtu atbilst robežvērtībām saskaņā ar transportlīdzekļa(-u) tipa apstiprinājumu, attiecīgā gadījumā ieskaitot nolietojuma koeficientus, ko piemēro transportlīdzekļa(-u) tipa apstiprināšanā.
      Prasības attiecībā uz emisijām no transportlīdzekļa(-iem), kas aprīkots(-i) ar piesārņojuma kontroles aizstājējiekārtu, uzskata par izpildītām, ja katrai reglamentētajai piesārņojošai vielai (CO, HC, NOx daļiņas) rezultāti atbilst šādiem nosacījumiem:
      
                  1)
               
               
                  M ≤ 0,85S + 0,4G;
               
            
                  2)
               
               
                  M ≤ G,
               
            kur:
      
                  M
               
               
                  :
               
               
                  ir vienas piesārņojošās vielas (CO, HC, NOx daļiņas) emisiju vidējā vērtība vai divu piesārņojošo vielu (HC + NOx) emisiju summa, ko iegūst trīs I tipa testos ar piesārņojuma kontroles aizstājējiekārtu;
               
            
                  S
               
               
                  :
               
               
                  ir vienas piesārņojošās vielas (CO, HC, NOx daļiņas) emisiju vidējā vērtība vai divu piesārņojošo vielu (HC + NOx) emisiju summa, ko iegūst trīs I tipa testos ar piesārņojuma kontroles oriģinālo iekārtu;
               
            
                  G
               
               
                  :
               
               
                  ir vienas piesārņojošās vielas (CO, HC, NOx daļiņas) emisiju robežvērtība vai divu piesārņojošo vielu (HC + NOx) emisiju summas robežvērtība saskaņā ar transportlīdzekļa(-u) tipa apstiprinājumu:
                  
                              i)
                           
                           
                              kas attiecīgajā gadījumā dalīta ar multiplikatīvajiem nolietojuma koeficientiem, kuri noteikti saskaņā ar 5.4. punktu; vai
                           
                        
                              ii)
                           
                           
                              no kuras attiecīgajā gadījumā atskaitīti piedevas nolietojuma koeficienti, kas noteikti saskaņā ar 5.4. punktu.
                           
                        
            Ja apstiprinājumu piemēro viena ražotāja dažādiem transportlīdzekļu tipiem un šiem dažādajiem transportlīdzekļu tipiem uzstādīts tāda paša tipa piesārņojuma kontroles oriģinālā iekārta, I tipa testu var veikt vismaz diviem transportlīdzekļiem, ko izraugās, saskaņojot ar tehnisko dienestu, kurš atbild par apstiprināšanu.
      5.2.4.   Piesārņojuma kontroles iekārtām, kuras paredzēts uzstādīt transportlīdzekļu tipos, kas apstiprināti saskaņā ar Noteikumu Nr. 83 07. sērijas grozījumiem, par šo noteikumu 5.2.3. punktā minētajām reglamentētajām piesārņojošām vielām uzskata visas piesārņojošās vielas, kuras norādītas Noteikumu Nr. 83 07. sērijas grozījumu 5.3.1.4. punktā.
      5.3.   Prasības attiecībā uz troksni un transportlīdzekļa darbības rādītājiem
      Piesārņojuma kontroles aizstājējiekārta atbilst Noteikumu Nr. 59 tehniskajām prasībām. Kā pretspiediena mērījumu alternatīvu, kas noteikta Noteikumos Nr. 59, var veikt transportlīdzekļa darbības rādītāju verifikāciju, uz šasijas dinamometra mērot maksimālo absorbēto jaudu pie ātruma, kas atbilst motora maksimālajai jaudai. Vērtība, kas noteikta pie Noteikumos Nr. 85 paredzētajiem atmosfēras standartapstākļiem ar piesārņojuma kontroles aizstājējiekārtu, nedrīkst būt zemāka par vairāk kā 5 % no vērtības, kas noteikta ar piesārņojuma kontroles oriģinālo iekārtu.
      5.4.   Izturības prasības
      Piesārņojuma kontroles aizstājējiekārta atbilst Noteikumu Nr. 83 5.3.6. punkta prasībām.
      5.4.1.   Piesārņojuma kontroles aizstājējiekārtām, kuras paredzēts uzstādīt transpolrtīdzekļa tipā, kas apstiprināts saskaņā ar Noteikumu Nr. 83 07. sērijas grozījumiem, izmanto izturības prasības un ar tām saistītos nolietojuma koeficientus, kuri norādīti Noteikumu Nr. 83 07. sērijas grozījumu 5.3.6. punktā.
      5.5.   Prasības attiecībā uz savietojamību ar OBD (piemēro tikai piesārņojuma kontroles aizstājējiekārtām, kuras paredzēts uzstādīt transportlīdzekļos, kas aprīkoti ar OBD sistēmu)
      Savietojamība ar OBD ir nepieciešama vienīgi tad, ja piesārņojuma kontroles oriģinālā iekārta tika uzraudzīta tās oriģinālajā konfigurācijā.
      5.5.1.   Piesārņojuma kontroles aizstājējiekārtas savietojamību ar OBD sistēmu pierāda, izmantojot Noteikumu Nr. 83 05., 06. un 07. sērijas grozījumu (5) 11. pielikuma 1. papildinājumā izklāstītās procedūras.
      5.5.2.   Nepiemēro tos Noteikumu Nr. 83 05., 06. un 07. sērijas grozījumu (5) 11. pielikuma 1. papildinājuma noteikumus, kas piemērojami sastāvdaļām, kuras nav piesārņojuma kontroles iekārta.
      5.5.3.   Rezerves daļu tirgum paredzēto daļu ražotājs var izmantot tās pašas priekšsagatavošanas un testēšanas procedūras, kas izmantotas sākotnējā tipa apstiprināšanā. Šajā gadījumā tipa apstiprinātāja iestāde pēc pieprasījuma un nediskriminējošā veidā izsniedz tipa apstiprinājuma paziņojuma papildinājumu, kurā norādīts priekšsagatavošanas ciklu skaits un tips un testa ciklu tips, ko izmantoja piesārņojuma kontroles oriģinālās iekārta ražotājs, lai veiktu piesārņojuma kontroles ierīces OBD testēšanu.
      5.5.4.   Lai verificētu, ka visas pārējās OBD sistēmas pārraudzītās sastāvdaļas ir pareizi uzstādītas un darbojas pareizi, OBD sistēma nedrīkst uzrādīt darbības traucējumu un tajā nedrīkst glabāties kļūdu kodi pirms piesārņojuma kontroles jebkādas aizstājējiekārtas uzstādīšanas. Šajā nolūkā var izmantot OBD sistēmas stāvokļa novērtējumu testa beigās, kas aprakstīts 5.2.1. punktā.
      5.5.5.   Darbības traucējuma indikators (MI: skatīt atsauci Noteikumu Nr. 83 05. vai vēlākas sērijas grozījumu 11. pielikuma 2.5. punktā) nedrīkst ieslēgties transportlīdzekļa darbības laikā saskaņā ar 5.2.2. punktu.
      5.5.6.   Ja transportlīdzekļu ar dzirksteļaizdedzes motoriem THC un NMHC emisijas, kas izmērītas jaunu oriģinālā aprīkojuma katalītisko neitralizatoru demonstrēšanas testa laikā saskaņā ar šo noteikumu 5.2.1. punktu, pārsniedz vērtības, kas izmērītas transportlīdzekļa tipa apstiprināšanas laikā, starpību pieskaita OBD robežvērtībām. OBD robežvērtības ir noteiktas Noteikumu Nr. 83 11. panta 3.3.2. punktā.
      5.5.7.   Pārskatītās OBD robežvērtības piemēro OBD savienojamības testos, kā noteikts šo noteikumu 5.5.–5.5.5. punktā, jo īpaši, ja piemēro pārsniegumu, ko pieļauj Noteikumu Nr. 83 11. pielikuma 1. papildinājuma 1. punktā.
      5.6.   Prasības periodiski reģenerējošām aizstājējsistēmām
      5.6.1.   Prasības attiecībā uz emisijām
      5.6.1.1.   Uz šo noteikumu 3.3.1. punktā norādītajiem transportlīdzekļiem, kas aprīkoti ar periodiski reģenerējošām aizstājējsistēmām, kuru tipa apstiprināšana pieprasīta, attiecina Noteikumu Nr. 83 13. pielikuma 3. punktā aprakstītos testus, lai salīdzinātu to veiktspēju ar to transportlīdzekļu veiktspēju, kuri aprīkoti ar periodiski reģenerējošu oriģinālo sistēmu.
      5.6.2.   Salīdzinājuma bāzes noteikšana
      5.6.2.1.   Transportlīdzekli aprīko ar jaunu periodiski reģenerējošu oriģinālo sistēmu. Šīs sistēmas emisijas nosaka saskaņā ar Noteikumu Nr. 83 13. pielikuma 3. punktā noteikto testa procedūru.
      5.6.2.2.   Apstiprinātāja iestāde pēc pieprasījuma, ko izsaka persona, kas iesniedz pieteikumu par aizstājējas sastāvdaļas apstiprinājumu, nediskriminējošā veidā attiecībā uz katru testēto transportlīdzekli dara pieejamu informāciju, kas minēta Noteikumu Nr. 83 1. pielikumā ietvertā informācijas dokumenta 3.2.12.2.1.11.1. un 3.2.12.2.6.4.1. punktā.
      5.6.3.   Atgāzu tests ar periodiski reģenerējošu aizstājējsistēmu
      5.6.3.1.   Periodiski reģenerējošo oriģinālo sistēmu testa transportlīdzeklī(-os) aizstāj ar periodiski reģenerējošu aizstājējsistēmu. Šīs sistēmas emisijas nosaka saskaņā ar Noteikumu Nr. 83 13. pielikuma 3. punktā noteikto testa procedūru.
      5.6.3.2.   Lai noteiktu periodiski reģenerējošas aizstājējsistēmas koeficientu “D”, var izmantot jebkuru Noteikumu Nr. 83 13. pielikuma 3. punktā minēto motora testa stenda metodi.
      5.6.4.   Citas prasības
      Periodiski reģenerējošām aizstājējsistēmām piemēro šo noteikumu 5.2.3., 5.3., 5.4. un 5.5. punktā minētās prasības. Minētajos punktos jēdzienu “katalītiskais neitralizators” saprot kā jēdzienu “periodiski reģenerējoša sistēma”.
      6.   PIESĀRŅOJUMA KONTROLES AIZSTĀJĒJIEKĀRTAS TIPA MODIFIKĀCIJA UN APSTIPRINĀJUMA PAPLAŠINĀŠANA
      Par visām piesārņojuma kontroles aizstājējiekārtas tipa modifikācijām ziņo tipa apstiprinātājai iestādei, kura apstiprināja attiecīgo piesārņojuma kontroles aizstājējiekārtas tipu.
      Šī iestāde tad var vai nu:
      
                  a)
               
               
                  uzskatīt, ka izdarītās modifikācijas nevar nelabvēlīgi ietekmēt darbību un ka jebkurā gadījumā piesārņojuma kontroles aizstājējiekārta joprojām atbilst visām prasībām; vai arī
               
            
                  b)
               
               
                  var no tehniskā dienesta, kurš ir atbildīgs par testu veikšanu, pieprasīt papildu testa ziņojumu par dažiem vai visiem testiem, kas aprakstīti šo noteikumu 5. punktā.
               
            Par apstiprinājuma piešķiršanu vai atteikšanu, norādot pārveidojumu, saskaņā ar šo noteikumu 4.3. punktā noteikto procedūru paziņo Nolīguma pusēm, kuras piemēro šos noteikumus.
      Kompetentā iestāde, kas izdod apstiprinājuma paplašinājumu, piešķir sērijas numuru katrai tipa paplašinājuma paziņojuma veidlapai.
      7.   RAŽOŠANAS ATBILSTĪBA
      Ražošanas atbilstības nodrošināšanas procedūras atbilst Nolīguma 2. papildinājumā (E/ECE/324-E/ECE/TRANS/505/Rev.2) izklāstītajām procedūrām, ievērojot turpmāk izklāstītās prasības.
      7.1.   Katra piesārņojuma kontroles aizstājējiekārta, kas apstiprināta saskaņā ar šiem noteikumiem, ir izgatavota atbilstīgi apstiprinātajam tipam, izpildot šo noteikumu 2.3. punkta prasības. Tās atbilst 5. punktā noteiktajām prasībām, un attiecīgajā gadījumā arī šajos noteikumos paredzētajām testu prasībām.
      7.2.   Kompetentā iestāde drīkst veikt jebkuru no šajos noteikumos paredzētajām pārbaudēm vai testiem. Jo īpaši tā var veikt šo noteikumu 5.2. punktā aprakstītos testus (prasības attiecībā uz emisijām). Šajā gadījumā apstiprinājuma turētājs kā alternatīvu var pieprasīt par salīdzinājuma pamatu izmantot nevis piesārņojuma kontroles oriģinālo iekārtu, bet piesārņojuma kontroles aizstājējiekārtu, kas tika izmantota tipa apstiprinājuma testos (vai citu paraugu, kuram ir pierādīta atbilstība apstiprinātajam tipam). Šādam paraugam verifikācijas laikā izmērītās emisiju vērtības vidēji nedrīkst par vairāk kā 15 % pārsniegt vidējās vērtības, kas izmērītas ar paraugu, ko izmantoja atsauces vērtību iegūšanai.
      8.   SANKCIJAS PAR RAŽOŠANAS NEATBILSTĪBU
      8.1.   Apstiprinājumu, kas saskaņā ar šiem noteikumiem piešķirts piesārņojuma kontroles aizstājējiekārtas tipam, var anulēt, ja netiek izpildītas 7. punktā noteiktās prasības.
      8.2.   Ja Nolīguma puse, kas piemēro šos noteikumus, anulē tās iepriekš piešķirtu apstiprinājumu, tā, izmantojot paziņojuma veidlapu, kura atbilst paraugam šo noteikumu 1. pielikumā, nekavējoties par to informē citas Līgumslēdzējas puses, kas piemēro šos noteikumus.
      9.   PILNĪGA RAŽOŠANAS IZBEIGŠANA
      Ja apstiprinājuma īpašnieks pilnībā izbeidz saskaņā ar šiem noteikumiem apstiprinātas piesārņojuma kontroles aizstājējiekārtas tipa ražošanu, tas par to informē iestādi, kura piešķīrusi apstiprinājumu. Saņemot attiecīgo paziņojumu, minētā iestāde par to informē citas Nolīguma puses, kas piemēro šos noteikumus, izmantojot paziņojuma veidlapu, kas atbilst paraugam šo noteikumu 1. pielikumā.
      10.   PAR APSTIPRINĀJUMA TESTU VEIKŠANU ATBILDĪGO TEHNISKO DIENESTU, KĀ ARĪ TIPA APSTIPRINĀTĀJU IESTĀŽU NOSAUKUMI UN ADRESES
      Nolīguma puses, kas piemēro šos noteikumus, paziņo Apvienoto Nāciju Organizācijas Sekretariātam to tehnisko dienestu nosaukumus un adreses, kas ir atbildīgi par apstiprinājuma testu veikšanu, kā arī tās tipa apstiprinātājas iestādes nosaukumu un adresi, kura piešķir apstiprinājumu un kurai jānosūta veidlapas, kas apliecina citās valstīs izdota apstiprinājuma piešķiršanu, paplašināšanu, atteikumu vai anulēšanu.
      11.   DOKUMENTĀCIJA
      11.1.   Uz katras piesārņojuma kontroles aizstājējiekārtas ir neizdzēšams marķējums ar ražotāja nosaukumu vai preču zīmi, un tām pievieno šādu informāciju:
      
                  11.1.1.
               
               
                  transportlīdzekļi (norādot ražošanas gadu), kuriem piesārņojuma kontroles aizstājējiekārta ir apstiprināta, attiecīgā gadījumā ieskaitot marķējumu, lai noteiktu, vai piesārņojuma kontroles aizstājējiekārta ir piemērota uzstādīšanai transportlīdzeklī, kas aprīkots ar iebūvēto diagnostikas (OBD) sistēmu;
               
            
                  11.1.2.
               
               
                  vajadzības gadījumā uzstādīšanas instrukcijas.
               
            11.2.   Minēto informāciju sniedz vienā no šādiem veidiem:
      
                  a)
               
               
                  kā rakstisku instrukciju, ko pievieno piesārņojuma kontroles aizstājējiekārtai; vai
               
            
                  b)
               
               
                  uz iepakojuma, kurā piesārņojuma kontroles aizstājējiekārtu pārdod; vai
               
            
                  c)
               
               
                  citā piemērotā veidā.
               
            Jebkurā gadījumā šai informācijai jābūt pieejamai preču katalogā, ko piesārņojuma kontroles aizstājējiekārtas ražotājs izplata pārdošanas punktiem.
      
         (1)  Noteikumu Nr. 83 (06. sērijas grozījumi) 2. pielikums tiks labots – Noteikumu Nr. 83 (07. sērijas grozījumi) 1. pielikuma 3.2.12.2.1. punkts.
      
         (2)  Noteikumu Nr. 83 (06. sērijas grozījumi) 2. pielikums tiks labots – Noteikumu Nr. 83 (07. sērijas grozījumi) 1. pielikuma 3.2.12.2.1. punkts.
      
         (3)  Noteikumu Nr. 83 (06. sērijas grozījumi) 2. pielikums tiks labots – Noteikumu Nr. 83 (07. sērijas grozījumi) 1. pielikuma 3.2.12.2.1. punkts.
      
         (4)  1958. gada Nolīguma Līgumslēdzēju pušu pazīšanas numuri ir doti Konsolidētās rezolūcijas par transportlīdzekļu konstrukciju (R.E.3) 3. pielikumā, dokuments TRANS/WP.29/78/Rev.2.
      
         (5)  Piemēro grozījumu sēriju, kura bija spēkā transportlīdzekļa apstiprināšanas laikā.
      
         PAPILDINĀJUMS
         Informācijas dokuments Nr. … par piesārņojuma kontroles aizstājējiekārtu tipa apstiprinājumu
         Visus rasējumus iesniedz izpildītus atbilstošā mērogā un pietiekami detalizēti A4 formātā vai A4 formāta mapē. Ja ir fotoattēli, tie ir pietiekami detalizēti.
         Ja sistēma, sastāvdaļas vai atsevišķas tehniskas vienības tiek vadītas elektroniski, sniedz informāciju par to darbību.
         1.   VISPĀRĪGI
         1.1.   Marka (ražotāja tirdzniecības nosaukums):
         1.2.   Tips:
         1.2.1.   Komercnosaukums(-i), ja ir:
         1.5.   Ražotāja nosaukums un adrese:
         1.7.   Detaļām un atsevišķām tehniskajām vienībām – EEK apstiprinājuma marķējuma stiprinājuma vieta un veids:
         1.8.   Montāžas rūpnīcas(-u) adrese(-es):
         2.   IERĪCES APRAKSTS
         2.1.   Piesārņojuma kontroles aizstājējiekārtas marka un tips:
         2.2.   Piesārņojum kontrloes aizstājējiekārtas rasējumi, norādot šā pielikuma 2.3. –2.3.2. iedaļā minētos raksturlielumus:
         2.3.   Transportlīdzekļa tipa vai tipu apraksts, kuriem paredzēta piesārņojuma kontroles aizstājējiekārta:
         
                     2.3.1.
                  
                  
                     Numurs(-i) un/vai simbols(-i), kas raksturo motoru un transportlīdzekļa tipu(-us):
                  
               
                     2.3.2.
                  
                  
                     Vai piesārņojuma kontroles aizstājējiekārta ir paredzēta kā savietojama ar OBD prasībām: jā/nē (lieko svītrot).
                     Apraksts un rasējumi, kas norāda piesārņojuma kontroles aizstājējiekārtas novietojumu attiecībā pret motora izplūdes kolektoru(-iem):
                  
               
      
         1. PIELIKUMS
         Teksts attēlu
         
            PAZIŅOJUMS
            (Maksimālais izmērs: A4 (210 × 297 mm))
            (1)
            Izdevējs: iestādes nosaukums
            par (2): apstiprinājuma piešķiršanu
            apstiprinājuma paplašināšanu
            apstiprinājuma atteikšanu
            apstiprinājuma anulēšanu
            pilnīgu ražošanas izbeigšanu
            piesārņojuma kontroles aizstājējiekārtai saskaņā ar Noteikumiem Nr. 103
            Apstiprinājuma Nr. Paplašinājuma Nr.
            Paplašinājuma pamatojums:
            1. Pieteikuma iesniedzēja nosaukums un adrese:
            2. Ražotāja nosaukums un adrese:
            3. Ražotāja tirdzniecības nosaukums vai preču zīme:
            4. Piesārņojuma kontroles aizstājējiekārtas tips un komercapzīmējums:
            5. Tipa identifikācijas līdzekļi, ja tiek marķēta:
            5.1. Šī marķējuma atrašanās vieta:
            6. Transportlīdzekļa tips(-i), kuram(-iem) piesārņojuma kontroles iekārtas tips kvalificējams kā piesārņojuma kontroles aizstājējiekārta:
            7. Transportlīdzekļa tips(-i), ar kuru(-iem) piesārņojuma kontroles aizstājējiekārta testēta:
            7.1. Vai attiecībā uz piesārņojuma kontroles aizstājējiekārtu pierādīta savienojamība ar OBD prasībām: jā/nē (2)
            8. Apstiprinājuma marķējuma atrašanās vieta un piestiprināšanas veids:
            9. Iesniegts apstiprināšanai (datums):
            10. Par apstiprinājumu testiem atbildīgais tehniskais dienests:
            10.1. Testa ziņojuma datums:
            10.2. Testa ziņojuma numurs:
            11. Apstiprinājums piešķirts/paplašināts/atteikts/anulēts (2)
            12. Vieta:
            13. Datums:
         
         Teksts attēlu
         
            14. Paraksts:
            15. Šim paziņojumam pievienots to dokumentu saraksts, kas iesniegti administratīvajai struktūrvienībai, kura piešķīrusi apstiprinājumu, un ko var saņemt pēc pieprasījuma.
            (1) Tās valsts pazīšanas numurs, kura piešķīrusi/paplašinājusi/atteikusi/anulējusi apstiprinājumu (apstiprināšanas prasības skatīt Noteikumos).
            (2) Lieko svītrot.
         
      
      
         2. PIELIKUMS
         
            APSTIPRINĀJUMA MARĶĒJUMA IZKĀRTOJUMA PIEMĒRI
         
         A PARAUGS
         (skatīt šo noteikumu 4.6. punktu)
         
            
         Šāds piesārņojuma kontroles aizstājējiekārtai piestiprināts apstiprinājuma marķējums norāda, ka attiecīgais tips ir apstiprināts Nīderlandē (E4) saskaņā ar Noteikumiem Nr. 103 ar apstiprinājuma numuru 001234. Apstiprinājuma numura pirmie divi cipari norāda, ka apstiprinājums ir piešķirts saskaņā ar prasībām Noteikumos Nr. 103 to sākotnējā redakcijā.
         B PARAUGS
         (skatīt šo noteikumu 4.7. punktu)
         
            
         Šāds piesārņojuma kontroles aizstājējiekārtai piestiprināts apstiprinājuma marķējums norāda, ka attiecīgais tips ir apstiprināts Nīderlandē (E4) saskaņā ar Noteikumiem Nr. 103 un 59 (1).
         Pirmie divi apstiprinājuma numura cipari norāda, ka dienā, kad apstiprinājums piešķirts, Noteikumi Nr. 103 un Nr. 59 bija to sākotnējā redakcijā.
         
            (1)  Otrais numurs norādīts tikai kā piemērs.